CELEX: 62018CN0138
Language: et
Date: 2018-02-22 00:00:00
Title: Kohtuasi C-138/18: Eelotsusetaotlus, mille on esitanud Vestre Landsret (Taani) 22. veebruaril 2018 – Skatteministeriet versus Estron A/S

14.5.2018   
            
            
               ET
            
            
               Euroopa Liidu Teataja
            
            
               C 166/21
            
         Eelotsusetaotlus, mille on esitanud Vestre Landsret (Taani) 22. veebruaril 2018 – Skatteministeriet versus Estron A/S
   (Kohtuasi C-138/18)
   (2018/C 166/27)
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Kaebuse esitaja: Skatteministeriet
   
      Vastustaja: Estron A/S
   
      Eelotsuse küsimused
   
   
               1.
            
            
               Kas kombineeritud nomenklatuuri (1) grupi 90 märkust 2 a tuleb koos kaupade CNi klassifitseerimise üldreeglitega 1 ja 6 tõlgendada nii, et fraasiga „osad ja tarvikud, mis kaupadena kuuluvad mõnda selle grupi rubriiki või gruppi 84, 85 või 91“ viidatakse nimetatud gruppide neljakohalistesse rubriikidesse kuuluvatele kaupadele, või tuleb märkust tõlgendada kui viidet ka gruppide 84, 85, 90 ja 91 alamrubriikide kohta käivatele märkustele (esimesed kuus numbrit)?
            
         
               2.
            
            
               Kas antud kohtuasjas vaidluse all olevatega sarnased pistikühendused tuleb klassifitseerida CNi alamrubriiki 8544 42 90, 9021 40 00 või 9021 90 10?
            
         
               3.
            
            
               Kas XVI jaotise märkust 1 m tuleb tõlgendada nii, et juhul, kui kaup kuulub gruppi 90, ei saa see samaaegselt kuuluda gruppidesse 84 ja 85?
            
         
      (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT 1987, L 256, lk 1; ELT eriväljaanne 02/002, lk 382).